VEGA præsenterer

**Shellac blæser træpanelerne af VEGA**

*Den legendariske rocktrio rammer Lille VEGA lørdag den 29. maj med deres minimalistiske og udtryksfulde post-hardcore univers.*

Shellac beskriver sig selv som en minimalist rocktrio, og på trods af det klassiske og ”skrabede” setup med guitar, bas og trommer har bandet haft næsten maksimal indflydelse på den amerikanske rockscene.

Deres skarpe metalliske guitar-flader (helt bogstaveligt metallisk, da guitarist Steve Albini foretrækker instrumentet med en aluminiumhals og kobber-plektre) bliver blandet med en dyb og dunkende bas og trommer, der danner både et rytmisk underlag og punkterer melodien.

Sidst fans hørte fra bandet var i 2019, hvor de udgav dobbeltalbummet, *The End of Radio*. Det indeholdt to, tidligere uudgivede BBC Radio studiosesions med John Peel fra 1994 og 2004. Albini nævnte i samme anledning, at der kommer nyt materiale i fremtiden, så der er måske nye sange på set-listen til maj næste år.

Bob Weston, Todd Trainer og Steve Albini var alle kendte navne i den musikalske undergrund, da de i 1993 udgav deres første singler sammen. Deres univers tog udgangspunkt i støj- og math rock og blev på senere udgivelser mere eksperimenterende og improviseret. Som på de to album *Terraform* og *Excellent Italien Greyhound*- sidstnævnte indeholder live-favoritten ”The End of Radio”.

Steve Albini har som producer haft en afgørende hånd med i processen, da store album som Pixies’ *Surfer Rosa*, Nirvanas *Nevermind* samt *In Utero* og PJ Harveys *Rid of Me* blev indspillet. Derudover har han også siddet bag knapperne for navne som Mogwai, Dirty Three og The Breeders.
 **Fakta om koncerten:**
Shellac (US)
Lørdag den 29. maj kl. 21:00
Lille VEGA, Enghavevej 40, 1674 Kbh. V
190 kr. + gebyr
Billetsalget starter i dag via VEGAs hjemmeside og Ticketmaster.